CELEX: 62010CN0460
Language: da
Date: 2010-09-21 00:00:00
Title: Sag C-460/10 P: Appel iværksat den 21. september 2010 af Luigi Marcuccio til prøvelse af kendelse afsagt af Retten (Sjette Afdeling) den 6. juli 2010 I sag T-460/10, Marcuccio mod Domstolen

4.12.2010   
            
            
               DA
            
            
               Den Europæiske Unions Tidende
            
            
               C 328/16
            
         Appel iværksat den 21. september 2010 af Luigi Marcuccio til prøvelse af kendelse afsagt af Retten (Sjette Afdeling) den 6. juli 2010 I sag T-460/10, Marcuccio mod Domstolen
   (Sag C-460/10 P)
   ()
   2010/C 328/31
   Processprog: italiensk
   
      Parter
   
   
      Appellant: Luigi Marcuccio (ved avvocato G. Cipressa)
   
      Den anden part i appelsagen: Den Europæiske Unions Domstol
   
      Appellanten har nedlagt følgende påstande
   
   
               —
            
            
               Kendelse afsagt af Rettens Sjette Afdeling den 6. juli 2010, i sag T-401/09, Marcuccio mod Domstolen, ophæves i det hele og uden undtagelse.
            
         
               —
            
            
               Det fastslås, at søgsmålet i første instans, der gav anledning til den appellerede kendelse, i det hele og uden undtagelse kunne antages til realitetsbehandling.
            
         
               —
            
            
               Desuden nedlægges påstand om principalt: Der gives appellanten medhold i det hele og uden undtagelse i hans påstande for Retten, og indstævnte tilpligtes at godtgøre appellanten alle omkostninger og honorarer, som han har afholdt i sagen indtil nu.
            
         
               —
            
            
               Subsidiært: Sagen hjemvises til Retten med henblik på, at den træffer fornyet afgørelse i en anden sammensætning.
            
         
      Anbringender og væsentligste argumenter
   
   Den appellerede kendelse er retsstridig, bl.a. på grund af: a) fejlagtig, urigtig og ulogisk fortolkning og anvendelse af retsprincipperne om ansvar uden for kontraktforhold samt ubegrundet og ulogisk fravigelse af Den Europæiske Unions retspraksis på dette område, b) fuldstændig mangel på begrundelse, åbenbart fejlskøn, urigtig gengivelse og forvanskning af de faktiske omstændigheder, vildledende, mangelfuld og fejlagtig bedømmelse af de af appellanten fremlagte beviser, tilsidesættelse af forpligtelsen til klart ræsonnement, manglende relevans, uimodsigelighed, vilkårlighed, ulogiskhed, irrationalitet, fornuftsstridighed, c) manglende bemærkninger til sagens væsentlige punkter og fuldstændig mangel på sagsoplysning, d) tilsidesættelse af Rettens forpligtelse til at lægge begreberne om almindelig retsvidenskab, erfaring og fornuft til grund for sine konstateringer, herunder for bevisbedømmelsen, e) fejlagtig, urigtig og ulogisk fortolkning og anvendelse af retsprincipperne vedrørende bevisførelsen og bevisbedømmelsen under en retssag.